*Sarunu procedūras ar publikāciju „Kadastrālā uzmērīšana 2022.gadam” nolikums*

*(apstiprināts ar iepirkuma komisijas 2022.gada 7.aprīļa 1.sēdes protokolu)*

SARUNU PROCEDŪRAS AR PUBLIKĀCIJU

**„Kadastrālā uzmērīšana 2022.gadam”**

**(iepirkuma id.Nr. LDZ 2022/87-SPA)**

NOLIKUMS

Rīga, 2022

1. **VISPĀRĪGĀ INFORMĀCIJA**
	1. Sarunu procedūras nolikumā ir lietoti šādi termini:
		1. komisija – VAS “Latvijas dzelzceļš” iepirkuma komisija, kas pilnvarota organizēt sarunu procedūru ar publikāciju;
		2. sarunu procedūra (turpmāk var tikt saukta arī kā “iepirkums”, “iepirkuma procedūra”) – sarunu procedūra ar publikāciju „Kadastrālā uzmērīšana 2022.gadam”, kas tiek veikta saskaņā ar VAS “Latvijas dzelzceļš” Iepirkumu noteikumiem (apstiprināti ar VAS “Latvijas dzelzceļš” valdes 2020.gada 10.februāra lēmumu Nr.VL-8/67);
		3. sarunu procedūras nolikums (turpmāk var tik saukts arī kā “nolikums”, “sarunu procedūras dokumenti”) - sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
		4. ieinteresētais piegādātājs - piegādātājs, kas saņēmis sarunu procedūras nolikumu;
		5. pasūtītājs - VAS “Latvijas dzelzceļš”;
		6. piegādātājs – Latvijas Republikā reģistrēta juridiska persona, kas attiecīgi piedāvā veikt nolikumā norādītos darbus;
		7. pretendents – piegādātājs, kas ir iesniedzis piedāvājumu sarunu procedūrai;
		8. darbi – valsts publiskās lietošanas dzelzceļa infrastruktūras zemes nodalījuma joslā kadastrālā uzmērīšana un ārējo robežu ierīkošana (nolikuma 3.pielikumā norādītajās daļās/adresēs) saskaņā ar veicamo darbu tehnisko specifikāciju (nolikuma 4.pielikums), prasībām (nolikuma 5.pielikums) un saskaņā ar līguma nosacījumiem (nolikuma 6.pielikums).
	2. **Pasūtītāja rekvizīti:**

VAS “Latvijas dzelzceļš”, vienotais reģistrācijas Nr.40003032065, PVN reģistrācijas Nr.LV40003032065, juridiskā adrese: Gogoļa iela 3, Rīga, LV-1547, Latvija.

Banka: Luminor Bank AS Latvijas filiāle, bankas kods: RIKOLV2X**,** konta Nr. LV17RIKO0000080249645.

* 1. **Pasūtītāja kontaktpersonas:**
		1. organizatoriska rakstura jautājumos: VAS „Latvijas dzelzceļš” Iepirkumu biroja galvenā iepirkumu speciāliste Inga Upenāja, tālruņa Nr.: +371 67234857, e-pasta adrese: inga.upenaja@ldz.lv;
		2. tehniskos jautājumos: VAS „Latvijas dzelzceļš” Nekustamā īpašuma pārvaldes Tehniskās uzturēšanas un attīstības daļas galvenais zemes parvaldbas procesu speciālists Edgars Kozlovskis, tālrunis: +371 67233275.

**1.4. Piedāvājumu iesniegšanas, atvēršanas vieta, datums, laiks un kārtība**

* + 1. Piedāvājumu sarunu procedūrai **jāiesniedz līdz** **2022.gada 20.aprīlim plkst.9.30** Rīgā, Gogoļa ielā 3, 1.stāvā, 100.kabinetā (VAS “Latvijas dzelzceļš” kancelejā). Piedāvājumu iesniedz personīgi, ar kurjera starpniecību vai ierakstītā pasta sūtījumā.
		2. Komisija iesniegtos piedāvājumus atver tūlīt pēc piedāvājumu iesniegšanas termiņa beigām **2022.gada 20.aprīlī plkst. 10.00**.
		3. Pēc piedāvājumu iesniegšanai noteiktā termiņa iesniegtie piedāvājumi, kas nav slēgtā iesaiņojumā (neaizlīmētā iepakojumā), netiks skatīti, tie tiks atgriezti atpakaļ iesniedzējiem bez izskatīšanas.
		4. Ja komisija saņēmusi pretendenta piedāvājuma atsaukumu vai grozījumu, to atver pirms piedāvājuma.
		5. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās) ietvertos nosacījumus.
		6. Piedāvājumu atvēršana nav atklāta[[1]](#footnote-1).
		7. Komisija piedāvājumus atver to iesniegšanas secībā – tiek nolasīts pretendenta nosaukums un piedāvātā cena.
	1. **Piedāvājuma derīguma termiņš:** 100 dienas no piedāvājuma atvēršanas dienas.
	2. **Piedāvājuma noformēšana:**
		1. Piedāvājums jāiesniedz drošā un aizvērtā iepakojumā, lai tā saturam nevar piekļūt, nesabojājot iesaiņojumu, uz iepakojuma jānorāda:
			1. atzīme: **“****Piedāvājums sarunu procedūrai ar publikāciju “Kadastrālā uzmērīšana 2022.gadam”. Neatvērt līdz 2022.gada 20.aprīlim plkst. 10.00”;**
			2. adresāts: **VAS “Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547;**
			3. informāciju **par pretendentu: nosaukums, juridiskā adrese un kontakttālrunis**.
		2. Sarunu procedūrā piedāvājuma dokumenti jāiesniedz papīra formā 1 (vienu) piedāvājuma oriģinālu un 1 (vienu) kopiju. Uz piedāvājuma oriģināla titullapas norāda “ORIĢINĀLS”, uz piedāvājuma kopijas titullapas - “KOPIJA”.

Ja starp dokumentu sējumiem tiks konstatētas pretrunas, vērā tiks ņemts piedāvājuma oriģināls.

* + 1. Piedāvājuma dokumentiem jābūt cauršūtiem vai caurauklotiem, tā, lai dokumentus nebūtu iespējams atdalīt. Piedāvājuma sējumu lapām jābūt numurētām. Uz pēdējās lapas aizmugures jānorāda cauršūto lapu skaits, ko ar savu parakstu apliecina persona, kam ir pārstāvības tiesības.
		2. Piedāvājums jāiesniedz latviešu valodā. Iesniedzot dokumentus citā valodā, jāpievieno apliecinātu tulkojumu latviešu valodā, atbilstoši Ministru kabineta 2000.gada 22.augusta noteikumos Nr.291 “Kārtība, kādā apliecināmi dokumentu tulkojumi valsts valodā” noteiktajām prasībām*.* Pretējā gadījumā komisija ir tiesīga uzskatīt, ka dokuments nav iesniegts. Par dokumentu tulkojuma atbilstību oriģinālam atbild pretendents.
		3. Visus piedāvājuma dokumentus pretendents noformē atbilstoši spēkā esošajiem normatīvajiem aktiem, kas nosaka papīra un elektronisko dokumentu izstrādāšanu, tai skaitā atbilstoši Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
		4. Piedāvājuma papildinājumi, labojumi vai atsaukumi ir jāiesniedz slēgtā iesaiņojumā saskaņā 1.4.1.punktā noteikto kārtību un termiņu. Uz iesaiņojuma jānorāda 1.7.1.punktā noteiktā informācija un atzīme “*PAPILDINĀJUMI”*, *“LABOJUMI”* vai *“ATSAUKUMS”.*
		5. Iesniegto piedāvājumu pretendents var papildināt vai grozīt tikai līdz piedāvājumu iesniegšanas termiņa beigām. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību sarunu procedūrā.
		6. Sarunu procedūrā nav atļauts iesniegt piedāvājuma variantus. Ja pretendents iesniedz vairākus piedāvājumus, tie visi ir atzīstami par nederīgiem.
		7. Informāciju, kas ir komercnoslēpums atbilstoši Komercnoslēpuma aizsardzības likuma 2.pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas saskaņā ar normatīvajiem aktiem ir noteikta par vispārpieejamu informāciju.
		8. Sarunu procedūrā iesniegtā piedāvājuma dokumentācija paliek pasūtītāja rīcībā un netiek atgriezta atpakaļ.
		9. Pretendentam pieteikumā dalībai sarunu procedūrā (nolikuma pielikums Nr.1) jānorāda sava piedāvājuma cena EUR (bez PVN) par 1 ha valsts publiskās lietošanas dzelzceļa infrastruktūras zemes nodalījuma joslas kadastrālo uzmērīšanu izvēlētajā lotē (daļā). Piedāvājumā norādāma tikai viena darbu izpildes cena par visu konkrēto loti (daļu), nedalot to sīkāk pa konkrētajām Nekustamā īpašuma valsts kadastra Informācijas sistēmā (turpmāk tekstā - NĪVKIS) reģistrētajām zemes vienībām un neizdalot uzmērīšanas darbus pilsētās, mazpilsētās, lauku apvidos. Cenai vienas sarunu procedūras daļas ietvaros par 1 ha jābūt vienādai, neatkarīgi no zemes atrašanās vietas, zemes vienību skaita, situācijas sarežģītības vai robežpunktu skaita.

 Piedāvājuma cenā jābūt iekļautām pilnīgi visām pretendenta izmaksām, kas saistītas ar nolikumā paredzēto darbu izpildi, t.sk. darbu organizācijas izdevumi, materiālu, transporta izdevumi, transporta un mehānismu ekspluatācijas izdevumi, personāla izmaksas, sociālais u.c. nodokļi, pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi utt.

 Piedāvājuma cenā neiekļautās izmaksas līguma izpildes laikā netiks kompensētas. Piedāvātajai cenai (attiecīgi līgumā fiksētajai cenai) līguma izpildes laikā jābūt nemainīgai: arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos.

* 1. **Pasūtītājam iesniedzamo dokumentu derīguma termiņš:**
		1. Pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 (vienu) vienu mēnesi pirms iesniegšanas dienas.
		2. Komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta (kā arī, ja attiecināms, pretendenta piedāvājumā norādītajām personām atbilstoši nolikumā paredzētajam) faktisko situāciju uz pieprasījuma brīdi - vai uz to neattiecas obligātie pretendentu izslēgšanas nosacījumi.
		3. Komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentu *(*kā arī, ja attiecināms, uz pretendenta piedāvājumā norādītajām personām atbilstoši nolikumā paredzētajam) neattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
	2. **Sarunu procedūras dokumentu pieejamība, informācijas sniegšana par iepirkumu un datu apstrāde:**
		1. Pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam un sniegtajiem skaidrojumiem, pasūtītāja tīmekļvietnē *www.ldz.lv* sadaļā “*Iepirkumi*” pie attiecīgā iepirkuma sludinājuma.
		2. Ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju sarunu procedūras dokumentiem un visiem papildus nepieciešamajiem dokumentiem un/vai informācijai, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 (sešu) dienu laikā pēc tam, kad saņemts pieprasījums.
		3. Pasūtītājs nodrošina ieinteresētajiem piegādātājiem iespēju iepazīties uz vietas ar sarunu procedūras dokumentiem, sākot no iepirkuma izsludināšanas brīža VAS “Latvijas dzelzceļš” Iepirkumu birojā, Gogoļa ielā 3, Rīgā, LV-1547, 3.stāvā, 344.kabinetā (līdzi ņemot personu apliecinošu dokumentu un sakarā ar caurlaižu režīmu, apmeklējumu piesakot iepriekš nolikumā norādītājai pasūtītāja kontaktpersonai)[[2]](#footnote-2).
		4. **Ieinteresētajam piegādātājam ir pienākums sekot līdzi pasūtītāja tīmekļvietnē *www.ldz.lv* sadaļā “*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja**.
		5. Ja ieinteresētais piegādātājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis pasūtītājam uz 1.3.punktā norādīto e-pasta adresi papildu informāciju par iepirkumu, pasūtītājs to sniedz 5 (piecu) darbdienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi.
		6. Pasūtītājs ievieto 1.4.4.punktā minēto informāciju tīmekļvietnē, kurā ir pieejami sarunu procedūras dokumenti un visi papildus nepieciešamie dokumenti, kā arī elektroniskā formā nosūta atbildi piegādātājam, kas uzdevis jautājumu, uz tā norādīto e-pastu.
		7. Pretendentam informāciju par sarunu procedūras rezultātiem pasūtītājs izsūta uz e-pastu un pēc pieprasījuma – pa pastu.
		8. Sarunu procedūras dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS “Latvijas dzelzceļš”.
1. **INFORMĀCIJA PAR SARUNU PROCEDŪRAS PRIEKŠMETU**
	1. **Sarunu procedūras priekšmets:** valsts publiskās lietošanas dzelzceļa infrastruktūras zemes nodalījuma joslas kadastrālā uzmērīšana un ārējo robežu ierīkošana (turpmāk tekstā – darbi) saskaņā ar uzmērāmo zemes vienību sarakstu (nolikuma 3.pielikums), tehnisko specifikāciju (nolikuma 4.pielikums), ievērojot valsts un pašvaldību institūciju prasības un nolikumā noteiktās pasūtītāja prasības, veicot VAS “Latvijas dzelzceļš” infrastruktūras digitālo topogrāfisko uzmērīšanu (nolikuma 5.pielikums), kā arī līguma projekta nosacījumus (nolikuma 6.pielikums).

**Sarunu procedūras priekšmets tiek dalīts daļās:**

|  |  |
| --- | --- |
| **Daļas Nr.** | **Kopējais apjoms (ha)** |
| **1.** | 169,7415 |
| **2.** | 19,7464 |

* 1. **Piedāvājumu var iesniegt gan par visu sarunu procedūras priekšmetu kopumā, gan atsevišķām tā daļām pilnā apjomā.**
	2. **Darbu izpildes:**
		1. termiņš: līdz 2022.gada 30.decembrim;
		2. vieta: saskaņā ar nolikuma 3.pielikumu.
	3. Pasūtītājs ir tiesīgs finansiālu vai citu apsvērumu dēļ palielināt vai samazināt sarunu procedūras priekšmeta apjomu ne vairāk kā par 20% (divdesmit procentiem).
1. **Pretendentu atlases prasības un piedāvājumā iekļaujamā informācija un dokumenti**
	1. Pretendentu atlases prasības ir obligātas visiem pretendentiem, kas vēlas iegūt tiesības veikt darbus un slēgt iepirkuma līgumu.
	2. Pretendentam jāatbilst šādiem pretendentu atlases noteikumiem un ar piedāvājumu jāiesniedz šāda informācija un dokumenti:

|  |  |  |
| --- | --- | --- |
| **Nr.****p.k.** | **Pretendentu atlases prasības** | **Iesniedzamā informācija, dokumenti:** |
| **3.2.1.** | **Pretendents apliecina dalību sarunu procedūrā** |
| 3.2.1.1. | Pretendentam jāiesniedz pieteikums par piedalīšanos sarunu procedūrā atbilstoši nolikumā paredzētajai formai | **Pieteikums** dalībai sarunu procedūrā (veidlapas forma nolikuma 1.pielikumā). |
| 3.2.1.2. | Pretendentam jāpiedāvā iepirkuma priekšmetā minētajiem darbiem cena, kurā ir iekļautas visas ar iepirkuma līguma izpildi saistītās izmaksas (finanšu piedāvājums)  | **Finanšu piedāvājums** (forma iekļauta nolikuma 1.pielikuma 2.punktā). |
| 3.2.1.3. | Piedāvājuma dokumentus jāparaksta personai ar pārstāvības tiesībām.Ja dokumentus paraksta persona, kam pārstāvības tiesības un apjoms nav reģistrēts atbildīgajā institūcijā un attiecīgi nav publiski pieejams un pārbaudāms, jāiesniedz atbilstoša pārstāvības tiesību un to apjoma pilnvara. | Informāciju pasūtītājs/komisija pārbauda par pretendentu (*ja attiecināms, arī par personām, kas prasībā minētas)* Latvijas Republikas Uzņēmumu reģistra tīmekļvietnē:www.ur.gov.lvJa dokumentus paraksta pilnvarotā persona, jāiesniedz atbilstoša piešķirto pārstāvības tiesību un saistību apjoma pilnvara (kopija). |
| **3.2.2.** | **Izslēgšanas gadījumu neattiecināmība[[3]](#footnote-3)** |
| 3.2.2.1. | Ir konstatēts, ka pretendentam ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 EUR (viens simts piecdesmit *euro*).Papildus vērtēšanas gaitai tiek pārbaudīts (1) piedāvājumu iesniegšanas termiņa pēdējā dienā; (2) dienā, kad pieņemts lēmums par iespējamu iepirkuma līguma slēgšanas tiesību piešķiršanu. | Informāciju pasūtītājs/ komisija pārbauda par pretendentu (*ja attiecināms, arī par personām, kas prasībā minētas)* valsts publiskajās datu bāzēs un izmantojot publiski pieejamo informāciju. |
| 3.2.2.2. | Ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts. | Informāciju pasūtītājs/komisija pārbauda par pretendentu (*ja attiecināms, arī par personām, kas prasībā minētas)* valsts publiskajās datu bāzēs un izmantojot publiski pieejamo informāciju. |
| 3.2.2.3. | Pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā. | Informācija (apliecinājums), ka pretendents, tā darbinieks vai pretendenta piedāvājuma dokumentos norādīta persona nav konsultējusi vai citādi bijusi iesaistīta iepirkuma dokumentu sagatavošanā (atbilstošs apliecinājums iekļauts pieteikuma veidlapā nolikuma 1.pielikumā). |
| 3.2.2.4. | Pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju. | Informāciju pasūtītājs/ komisija pārbauda par pretendentu (*ja attiecināms, arī par personām, kas prasībā minētas)* valsts publiskajās datu bāzēs, izmantojot publiski pieejamo informāciju un pasūtītājam/komisijai pieejamo informāciju. |
| 3.2.2.5. | Pretendentam uz piedāvājumu atvēršanas dienu ir neizpildītas saistības pret pasūtītāju, kas izriet no pasūtītāja un pretendenta iepriekš noslēgta līguma. | Informāciju pasūtītājs/ komisija pārbauda par pretendentu (*ja attiecināms, arī par personām, kas prasībā minētas)*, izmantojot pasūtītājam/komisijai pieejamo informāciju. |
| 3.2.2.6. | Ir konstatēts, ka uz pretendentu, kuram piešķiramas līguma slēgšanas tiesības, attiecas Starptautisko un Latvijas Republikas nacionālo sankciju likuma ierobežojumi, kas ietekmē līguma izpildi.Atbilstības pārbaudi noteiktajai prasībai pasūtītājs/komisija veic pirms lēmuma pieņemšanas par iepirkuma līguma slēgšanas tiesību piešķiršanu un tikai attiecībā uz pretendentu, kuram nolikumā noteiktajā kārtībā būtu piešķiramas iepirkuma līguma slēgšanas tiesības (skat.nolikuma 4.3.5.punktā). | Informāciju pasūtītājs/ komisija pārbauda par pretendentu (*ja attiecināms, arī par personām, kas prasībā minētas)* pārbauda informācijas sistēmās*.* |
| **3.2.3.** | **Kvalifikācijas prasības pretendentiem****Prasības pretendenta iespējām veikt profesionālo darbību, saimnieciskajam un finansiālajam stāvoklim, tehniskajām un profesionālajām spējām** |
| 3.2.3.1. | Pretendents ir reģistrēts Latvijas Republikas Uzņēmumu reģistra Komercreģistrā. | Informāciju pasūtītājs/ komisija pārbauda par pretendentu (*ja attiecināms, arī par personām, kas prasībā minētas)* Latvijas Republikas Uzņēmumu reģistra tīmekļvietnē *www.ur.gov.lv*. |
| 3.2.3.2. | Pretendents pēdējo 3 gadu laikā (vai atbilstoši saimnieciskās darbības periodam, ja pretendents darbojas īsāku periodu kā 3 gadi) ir sekmīgi izpildījis vismaz 2 (divus) iepirkuma priekšmetam līdzīga satura un apjoma darbus, kur kopējā izpildīto darbu platība ir vismaz divas reizes lielāka par iesniegtā piedāvājuma apjomu.Par līzvērtīga apjoma darbiem tiks uzsatīts darbu apjoms, kuru kopējā platība ir ne mazāks kā 90% no uzmērāmās platības. | Informācija par prasībai atbilstošu pretendenta pieredzi (nolikuma 2.pielikuma 2.tabulas forma). |
| 3.2.3.3. | Pretendentam uzņēmumā pastāvīgā darbā ir strādājoši vismaz 2 (divi) sertificēti zemes kadastrālie uzmērītāji. | Informācija par prasībai atbilstošiem speciālistiem (nolikuma 2.pielikuma 3.tabulas forma), pievienojot sertifikātus. |
| 3.2.3.4. | Pretendenta bilancē ir vismaz 1 (viens) GPS divfrekvenču uztvērējs, 1 (viens) elektroniskais tahimetrs un 1 (viena) grafisko mērniecības datu apstrādes datorprogramma. | Informācija par prasībai atbilstošu tehnisko nodrosinajumu (nolikuma 2.pielikuma 4., 5., 6.tabulas forma). |

1. **PRETENDENTU PIEDĀVĀJUMU IZVĒRTĒŠANA**
	1. **Piedāvājumu izvēles kritērijs:** sarunu procedūras nolikuma prasībām atbilstošs piedāvājums ar viszemāko cenu par 1 ha (EUR bez PVN) valsts publiskās lietošanas dzelzceļa infrastruktūras zemes nodalījuma joslas kadastrālo uzmērīšanu par katru sarunu procedūras priekšmeta daļu atsevišķi.
	2. Iepirkuma komisijai ir tiesības pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar nolikuma 4.1.punktā noteikto piedāvājumu izvēles kritēriju.
	3. **Piedāvājumu vērtēšanas kārtība:**
		1. Komisija piedāvājumu vērtēšanu veic slēgtā (-ās) sēdē (-ēs) bez pretendentu un to pārstāvju klātbūtnes. Komisija atlasa pretendentus, pārbaudot pretendentu atbilstību sarunu procedūras dokumentos noteiktajām prasībām, šādā kārtībā:
			1. komisija izvērtē piedāvājuma noformējuma, satura atbilstību sarunu procedūras nolikuma prasībām, un pārbauda, vai ir iesniegti visi dokumenti atbilstoši nolikuma prasībām. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību;
			2. veicot pretendentu atlasi, komisija pārbauda pretendenta kvalifikācijas atbilstību sarunu procedūras nolikuma prasībām, kā arī pārliecinās, vai uz pretendentu nav attiecināmi nolikuma 3.2.2.punktā minētie izslēgšanas gadījumi;
			3. komisija izvērtē pretendenta piedāvājuma atbilstību tehniskajām prasībām;
			4. piedāvājumu vērtēšanā komisija pārbauda, vai piedāvājumā nav aritmētisku kļūdu Ja komisija konstatē šādas kļūdas, tā konstatētās kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus. Šis punkts tiek piemērots uzsākot piedāvājumu vērtēšanu, gadījumā, ja pārbaude un izvērtēšana notiek saskaņā ar nolikuma 4.2.punktu;
			5. komisija lemj par pretendenta piedāvājuma noraidīšanu un pretendenta izslēgšanu no turpmākās dalības sarunas procedūrā, vai skaidrojuma pieprasīšanu, ja piedāvājumu izvērtēšanas gaitā tiek konstatēts, ka piedāvājumā ir neskaidra, nepilnīga vai pretrunīga informācija, ja pretendents neatbilst sarunu procedūras dokumentos noteiktajiem nosacījumiem dalībai sarunu procedūrā vai nav iesniegti pretendenta kvalifikācijas dokumenti vai pretendents neatbilst kvalifikācijas prasībām;
		2. Pasūtītājs ir tiesīgs lūgt, lai pretendents vai kompetenta institūcija precizē, papildina vai izskaidro piedāvājuma dokumentus, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
		3. Ja pasūtītājs saskaņā ar nolikuma 4.3.2.punktu ir pieprasījis izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši pasūtītāja noteiktajām prasībām, pasūtītājs piedāvājumu vērtē pēc tā rīcībā esošās informācijas.
		4. Ja pretendentu piedāvājumi pasūtītājam nav izdevīgi, komisija ir tiesīga pirms lēmuma par sarunu procedūras rezultātu pieņemšanas lūgt visiem pretendentiem, kas iesnieguši sarunu procedūras nolikuma prasībām atbilstošus piedāvājumus, samazināt piedāvājuma cenu, grozot vai negrozot Tehnisko specifikāciju.
		5. **Pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības** saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības iepirkumā un tā piedāvājums netiks izskatīts, ja attiecībā uz pretendentu vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11. 1 panta pirmajā daļā noteiktās sankcijas, kuras ietekmē līguma izpildi.
		6. pēc nolikuma 4.3.5.punktā minētās informācijas izvērtēšanas komisija izvēlas sarunu procedūras prasībām atbilstošu piedāvājumu, kas ir ar viszemāko cenu par katru sarunu procedūras priekšmeta daļu un pretendentu(-us), uz kuru(-iem) nav attiecināmi šī nolikuma 3.punktā minētie izslēgšanas gadījumi.
2. **sarunas ar pretendentiem, izloze**
	1. Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā, ja:
		1. komisijai nepieciešami piedāvājumu precizējumi un/vai skaidrojumi;
		2. nepieciešams vienoties par iespējamām izmaiņām sarunu procedūras priekšmetā, līguma projekta būtiskos grozījumos, piemēram: izpildes termiņos, tehniskajos noteikumos (Tehniskajā uzdevumā);
		3. nepieciešams vienoties par pasūtītājam izdevīgāku cenu un samaksas noteikumiem.
	2. Gadījumā, ja vairākiem piedāvājumiem saskaņā ar nolikuma 4.1.punktā noteikto izvēles kritēriju *novērtējums ir vienāds*, komisija izvēlas pretendentu, kuram piešķiramas iepirkuma līguma slēgšanas tiesības, izlozes kārtībā (izloze tiks veikta starp pretendentiem, kuru novērtējums ir vienāds).
	3. Izloze un sarunas tiks protokolētas.
	4. Iepirkuma ietvaros var tikt noteiktas atkārtota piedāvājumu un/vai Finanšu piedāvājumu iesniegšana. Šādā gadījumā atkārtoti iesniegto piedāvājumu atvēršana nav atklāta.[[4]](#footnote-4).
3. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA, LĪGUMA NODROŠINĀJUMA NOSACĪJUMI**
	1. Sarunu procedūra beidzas pēc visu pretendentu noteiktā kārtībā iesniegto piedāvājumu, pārbaudes un izvērtēšanas, sarunām (ja nepieciešams), sarunu procedūras uzvarētāja noteikšanas vai pēc sarunu procedūras izbeigšanas, vai pārtraukšanas.
	2. Ja sarunu procedūrā nav iesniegti piedāvājumi vai ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt sarunu procedūru.
	3. Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums.
	4. Gadījumā, ja sarunu procedūra tiek izbeigta vai pārtraukta, komisija vienlaikus informē visus pretendentus par visiem iemesliem, kuru dēļ sarunu procedūra tiek izbeigta vai pārtraukta.
	5. Ja sarunu procedūrā iesniegts viens piedāvājums, komisija lemj, vai tas atbilst sarunu procedūras nolikumam, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.
	6. Pasūtītāja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju (atbilstoši sarunu procedūras nolikuma 4.pielikumam).
	7. Pasūtītājs 5 (piecu) darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātiem.
	8. Ja sarunu procedūras uzvarētājs atsakās slēgt iepirkuma līgumu, tiek pieņemts lēmums slēgt līgumu ar nākamo nolikuma prasībām atbilstošo pretendentu, kurš iesniedzis nolikuma 4.1.punktā noteiktajam izvēles kritērijam un nolikuma prasībām atbilstošu piedāvājumu, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo atbilstošo pretendentu, kurš iesniedzis nolikuma 4.1.punktā noteiktajam izvēles kritērijam un piedāvājumu atlases prasībām atbilstošu piedāvājumu, bet tas atsakās līgumu slēgt, komisija pieņem lēmumu pārtraukt sarunu procedūru, neizvēloties nevienu piedāvājumu.
	9. Pēc iepirkuma līguma noslēgšanas izraudzītais pretendents (pretendents, kuram piešķirtas līguma slēgšanas tiesības) 10 (desmit) darba dienu laikā veic līguma nodrošinājuma summas iemaksu 5 (piecu) % apmērā no līguma summas (bez PVN) pasūtītāja bankas kontā (konta Nr. tiks norādīts līgumā), maksājuma mērķī norādot: "Līguma nodrošinājums līgumam \_\_\_(datums)\_\_\_\_ un Nr.\_\_\_\_\_\_\_\_ atbilstoši Līguma 1.1.punktā minētā sarunu procedūras nolikuma nosacījumiem”. *[šie lauki aizpildāmi pēc tam, kad noslēgts līgums].*
	10. Pēc līguma nodrošinājuma summas iemaksas pasūtītāja bankas kontā, līgumā norādītajai kontaktpersonai tiek iesniegts maksājuma uzdevums (sīkāk līguma nodrošinājumu nosacījumus skat. arī šī nolikuma 6.pielikumā). Valūta, kādā pretendents veic līguma nodrošinājuma summas iemaksu, ir EUR. Iesniegtais (iemaksātais) līguma nodrošinājums garantē, ka pasūtītājs ieturēs līguma nodrošinājumu, ja pretendents neveiks līguma izpildi saskaņā ar sarunu procedūras nolikuma nosacījumiem.
	11. Līguma nodrošinājumam jābūt spēkā līdz līguma saistību pilnīgai izpildei vai vismaz 30 (trīsdesmit) kalendāra dienas pēc preces galīgās piegādes, izpildes brīža.

**Pielikumā:**

1.pielikums – Pieteikums dalībai sarunu procedūrā ar publikāciju /forma/ uz 2 lp.;

2.pielikums – Pretendenta kompetences pārbaudes forma uz 1 lp.;

3.pielikums – Uzmērāmo zemes vienību saraksts uz 1 lp.;

4.pielikums – Tehniskā specifikācija uz 2 lp.;

5.pielikums – Prasības, veicot VAS „Latvijas dzelzceļš” infrastruktūras digitālo topogrāfisko uzmērīšanu uz 2 lp.;

6.pielikums – Līguma projekts uz 8 lp.

Iepirkuma komisijas priekšsēdētājs D.Smilktena

Upenāja 67234857

Inga.Upenaja@ldz.lv

**1.pielikums**

 VAS „Latvijas dzelzceļš” sarunu procedūras ar publikāciju „Kadastrālā uzmērīšana 2022.gadam” nolikumam

[pretendenta uzņēmuma veidlapa]

2022.gada \_\_\_\_\_\_\_\_\_\_\_\_\_\_\_

Nr.\_\_\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS**

**DALĪBAI SARUNU PROCEDŪRĀ AR PUBLIKĀCIJU**

**„Kadastrālā uzmērīšana 2022.gadam”**

/forma/

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(Pretendenta nosaukums)

reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. Apliecina savu dalību VAS „Latvijas dzelzceļš” organizētajā sarunu procedūrā ar publikāciju „Kadastrālā uzmērīšana 2022.gadam” (turpmāk – sarunu procedūra);
2. Piedāvā veikt valsts publiskās lietošanas dzelzceļa infrastruktūras zemes nodalījuma joslā kadastrālo uzmērīšanu un ārējo robežu ierīkošanu (turpmāk tekstā - Darbi) sekojošās sarunu procedūras priekšmeta daļās (saskaņā ar nolikuma 3.pielikumu):[[5]](#footnote-5)

**Finanšu piedāvājums**

|  |  |  |  |
| --- | --- | --- | --- |
| **Daļas Nr.\*** | **Cena par 1 ha par kadastrālās uzmērīšanas un ārējo robežu ierīkošanas darbu veikšanu EUR (bez PVN)\*\*** | **Kopējais apjoms (ha)** | **Cena kopā EUR bez PVN** |
| **1.** |  | 169,7415 |  |
| **2.** |  | 19,7464 |  |

*\*Pretendents aizpilda informāciju atbilstoši savam piedāvājumam.*

*\*\** *Finanšu piedāvājumā cenas aprēķina un norāda EUR bez pievienotās vērtības nodokļa (PVN). Norādot cenas, skaitļi jānoapaļo līdz simtdaļām (trīs cipari aiz komata).*

1. Apliecina, ka iepirkuma nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus iepirkuma nolikuma noteikumus, kā arī slēgt līgumu atbilstoši iepirkuma nolikumam pievienotajam līguma projektam.
2. Piedāvā samaksas termiņu 30 (trīsdesmit) kalendāra dienas no darbu pieņemšanas dokumenta parakstīšanas un rēķina saņemšanas dienas.
3. Apliecina, ka neatbilst nevienam no sarunu procedūras nolikuma 3.2.2.punktā minētajiem pretendentu izslēgšanas gadījumiem;
4. Apliecina, ka ir informēts, ka gadījumā, ja tiek izslēgts vai izpildoties kādam no sarunu procedūras nolikuma 3.2.2.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;
5. Garantē, ka Darbu izpildē tiks pieaicināti kvalificēti speciālisti, kuri ir sertificēti, lai veiktu sarunu procedūras nolikumā norādītos Darbus un sarunu procedūras priekšmeta Darbi tiks veikti saskaņā ar labāko praksi;
6. Garantē, ka cenā ir iekļauti visi pretendenta izdevumi, kas saistīti ar Darbu izpildi, t.sk. darbu organizācijas izdevumi, materiālu, transporta izdevumi, transporta un mehānismu ekspluatācijas izdevumi, personāla izmaksas, sociālais u.c. nodokļi, pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi utt.;
7. apliecina, ka gadījumā, ja nebūs iespējams izpildīt Darbus kādā konkrētā zemes vienībā zemes robežu strīda dēļ, tad piekritīs, ka pasūtītājs samaksā par izpildītajiem darbiem ne vairāk kā 70% no šīs zemes vienības līgumā paredzētās summas apmērā, tikai pēc izpildīto Darbu pārbaudes;
8. garantē, ka Darbu izpildē netiks pieaicinātas trešās personas;
9. atzīst sava piedāvājuma derīguma termiņu ne mazāk kā 100 dienas no piedāvājuma atvēršanas dienas;
10. Garantē, ka tiks segti visi zaudējumi, kas var rasties pasūtītājam pretendenta darbības vai bezdarbības rezultātā, nepienācīgā kvalitātē sniedzot iepirkuma priekšmetā minētos darbus līguma izpildes gaitā tā noslēgšanas gadījumā.
11. Apliecina, ka līguma nodrošinājuma nosacījumi ir saprotami un līguma slēgšanas tiesību piešķiršanas gadījumā 10 (desmit) darba dienu laikā pēc iepirkuma līguma noslēgšanas pasūtītājam tiks iesniegts (iemaksāts pasūtītāja bankas kontā) iepirkuma nolikuma prasībām atbilstošs līguma nodrošinājums.
12. Apliecina, ka ir iepazinies ar “Latvijas dzelzceļš” koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
13. Apliecina, ka pretendents \_\_\_\_\_\_\_ *(pretendenta nosaukums)*, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā.
14. Apliecina*,* ka pretendents \_\_\_\_\_\_\_ *(pretendenta nosaukums)* nav iekļauts un uz viņu nav attiecināmas starptautiskās vai nacionālās sankcijasatbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņo pasūtītājam
15. Garantē, ka visas sniegtās ziņas šajā pieteikuma veidlapā un pievienotajos dokumentos, kas ir šī pieteikuma neatņemama sastāvdaļa, ir patiesas,ar piedāvājumu iesniegtās dokumentu kopijas atbilst dokumentu oriģināliem.

|  |  |
| --- | --- |
| Pretendenta nosaukums |  |
| Reģistrācijas numurs |  |
| Juridiskā adrese |  |
| Adrese korespondences saņemšanai |  |
| Kontaktpersonas vārds, uzvārds |  |
| Tālruņa numurs |  |
| Mobilā tālruņa numurs |  |
| Elektroniskā pasta adrese |  |
| Oficiālā elektroniskā pasta adrese |  |
| Bankas nosaukums |  |
| Kods |  |
| Konta numurs |  |

Pretendenta vadītāja vai pilnvarotās personas**[[6]](#footnote-6)** amats, vārds un uzvārds \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

z.v.

**2.pielikums**

 VAS „Latvijas dzelzceļš” sarunu procedūras ar publikāciju „Kadastrālā uzmērīšana 2022.gadam” nolikumam

### **Pretendenta kompetences pārbaudes forma**

(Pretendentu atlasei)

1. Pretendenta juridiskais statuss, adrese un darbības vieta: \_\_\_\_\_\_\_\_\_\_.
2. Informācija par pretendentapieredzi - sekmīgi izpildītiem līdzīgiem pēc satura un apjoma līgumiem (sasakaņā ar nolikuma 3.2.3.2.punktu):

|  |  |  |  |  |
| --- | --- | --- | --- | --- |
| NPK | Sniegtā pakalpojumaizvērsts apraksts(uzmērīto zemes vienību kadastra apzīmējumi un platība) | Apjoms EUR,summa bez PVN | Saņēmējs | Pasūtījuma izpildes laiks(no… līdz..) |
| Juridiskās personas nosaukums | Kontaktpersonas vārds, uzvārds, amats, tālrunis(atsauksmju sniegšanai) |
| 1. |  |  |  |  |  |
| 2. |  |  |  |  |  |

1. Informācija par uzņēmumā pastāvīgā darbā strādājošām zemes kadastrālajā uzmērīšanā sertificētām personām, kurām ir derīgs sertifikāts, atbilstoši uzņēmuma štata sarakstam. Jāaizpilda tabula, norādot visu pieprasīto informāciju:

|  |
| --- |
| Uzņēmumā pastāvīgā darbā strādājošās zemes kadastrālajā uzmērīšanā sertificētas personas |
| Vārds, uzvārds | Amata nosaukums(sertifikāts) | Sertificēšanas institūcija |
|  |  |  |
|  |  |  |

1. Līguma izpildei paredzamais uzņēmuma bilancē esošais **GPS divfrekvenču uztvērēju** skaits. Jāaizpilda tabula, norādot visu pieprasīto informāciju.

|  |  |  |
| --- | --- | --- |
| Uztvērēja marka, modelis | Ražotāja piešķirtais uztvērēja sērijas Nr.Verifikācijas datums | Instrumentu skaits |
|  |  |  |
|  |  |  |

1. Uzņēmuma bilancē esošais **elektronisko tahimetru** skaits. Jāaizpilda tabula, norādot visu pieprasīto informāciju.

|  |  |  |
| --- | --- | --- |
| Instrumenta marka, modelis | Ražotāja piešķirtais instrumenta sērijas Nr., verifikācijas datums | Instrumentu kop. skaits |
|  |  |  |
|  |  |  |

1. Uzņēmuma bilancē esošās **grafisko mērniecības datu apstrādes datorprogrammas**. Jāaizpilda tabulas, norādot visu pieprasīto informāciju.

|  |  |  |
| --- | --- | --- |
| Grafisko mērniecības datu apstrādes datorprogrammas nosaukums | Grafisko mērniecības datu apstrādes datorprogrammas licences Nr. | Grafisko mērniecības datu apstrādes datorprogrammu skaits |
|  |  |  |
|  |  |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 z.v.

**3.pielikums**

 VAS „Latvijas dzelzceļš” sarunu procedūras ar publikāciju„Kadastrālā uzmērīšana 2022.gadam” nolikumam

**Uzmērāmo zemes vienību saraksts**

|  |  |  |  |  |  |  |
| --- | --- | --- | --- | --- | --- | --- |
| Daļa | Nr.p.k. | Zemes vienības kadastra apzīmējums | Īpaš.kadastra numurs | Administratīvā teritorija | Platība (ha) | Kopējā platība (ha) |
| 1 | 1 | 40640080339 | 40640060501 | Iecavas pagasts, Bauskas novads | 30,7815 | 169,7415 |
| 2 | 74940120618 | 74940121346 | Ikšķile, Ogres novads | 4,91 |
| 3 | 74330050090 | 74330050003 | Lielvārdes pagasts, Ogres novads | 24,5 |
| 4 | 74480020440 | 74480020440 | Jumpravas pagasts, Ogres novads | 33,58 |
| 5 | 32820060042 | 32820060042 | Skrīveru pagasts, Aizkraukles novads | 10,5 |
| 6 | 32820070218 | 32820060042 | Skrīveru pagasts, Aizkraukles novads | 36,2 |
| 7 | 80640060669 | 80640060875 | Inčukalna pagasts, Siguldas novads | 13,25 |
| 8 | 80640060795 | 80640060795 | Inčukalna pagasts, Siguldas novads | 16,02 |
| 2 | 1 | 17000120676 | 17000120676 | Liepāja | 0,2253 | 19,7464 |
| 2 | 17000120760 | 17000120760 | Liepāja | 1,4477 |
| 3 | 17000220052 | 17000220052 | Liepāja | 0,4506 |
| 4 | 17000100449 | 17000100449 | Liepāja | 0,5359 |
| 5 | 17000020470 | 17000020177 | Liepāja | 1,5702 |
| 6 | 17000020466 | 17000020635 | Liepāja | 12,5849 |
| 7 | 17000140490 | 17000140428 | Liepāja | 2,2213 |
| 8 | 17000140491 | 17000140444 | Liepāja | 0,7105 |

**4.pielikums**

 VAS „Latvijas dzelzceļš” sarunu procedūras ar publikāciju „Kadastrālā uzmērīšana 2022.gadam” nolikumam

**TEHNISKĀ SPECIFIKĀCIJA**

1. **Darba uzdevumi:**
	1. Zemes kadastrālajai uzmērīšanai nepieciešamās tehniskās un tiesiskās informācijas pieprasīšana, apmaksa un saņemšana no Valsts zemes dienesta, Latvijas ģeotelpiskās informācijas aģentūras un atbilstošās pašvaldības.
	2. Nodalījuma joslas robežojošo zemju robežu priekšizpēte, apsekošana, robežzīmju atjaunošana un noteikšana dabā. Robežu apsekošanas, atjaunošanas un noteikšanas aktu sagatavošana un saskaņošana, vizūrstigu, robežstigu nospraušana un atjaunošana, robežu uzmērīšana un robežzīmju ierīkošana, noformēšana saskaņā ar spēkā esošiem Latvijas Republikas tiesību aktiem un Pasūtītāja papildus prasībām.
	3. Zemes vienību iekšējās situācijas uzmērīšana, zemes lietošanas veidu eksplikācijas sastādīšana atbilstoši normatīvo aktu prasībām.
	4. Zemes vienību Robežu plānu, Situācijas plānu un Apgrūtinājumu plānu projektu izgatavošana un saskaņošana ar Pasūtītāju.
	5. Zemes vienību robežu plānu, Situācijas plānu un Apgrūtinājumu plānu izgatavošana atbilstoši normatīvo aktu prasībām, plānu reģistrācija Nekustamā īpašuma valsts kadastra Informācijas sistēmā (turpmāk tekstā - NĪVKIS).
	6. NĪVKIS reģistrēto zemes vienību Robežu plānu, Situācijas plānu un Apgrūtinājumu plānu iesniegšana Pasūtītājam izdruku un digitālā formā (MicroStation dgn formātā).
	7. Robežzīmju ierīkošanai, robežstigu un vizūrstigu marķēšanai nepieciešamo materiālu iepirkšana un transportēšana uz darbu izpildes vietu.
2. **Darba nodevumi:**
	1. Uzņēmējs nodod Pasūtītājam sekojošus dokumentus:
		1. Visu valsts un pašvaldību institūciju izsniegto, ar darba izpildi saistīto tiesisko dokumentu kopijas.
		2. Visus ar robežu saskaņošanu dabā saistītiem aktiem (oriģināli vai Uzņēmēja apliecinātās kopijas) – zemes gabalu robežu apsekošanas, robežu atjaunošanas un noteikšanas akti, akti par konstatētu robežu neatbilstību, robežas neatbilstības novēršanas akti, informāciju par NĪVKIS reģistrētām, bet apvidū neesošām būvēm, iebildumu akti, ja tādi ir.
		3. 2.1.1. un 2.1.2. punktos minētos dokumentus sašuj vienā mapē un tajā ielīmē CD vai USB flash disku ar 2.1.1., 2.1.5., 2.1.6. un 4.11. minētiem failiem.
		4. uz 2.1.3. punktā minētās mapes vāka jānorāda uzmērāmās zemes vienības kadastra apzīmējums.
		5. NĪVKIS reģistrētie zemes robežu plāni, situācijas plāni un apgrūtinājumu plāni (katra veida trīs oriģināleksemplāri) ne mazākā mērogā kā 1:2000 un minēto plānu digitālās versijas dgn failu formātā.
		6. Elektroniskā zemes kadastrālās uzmērīšanas lieta, kas sagatavota atbilstoši Ministru kabineta 2011.gada 27. decembra noteikumu Nr.1019 „Zemes kadastrālās uzmērīšanas noteikumiem” prasībām (turpmāk tekstā - Noteikumi) un visus no VZD saņemtos dokumentus, kas attiecas uz uzmērāmo zemes vienību, tajā skaitā zemes vienībai robežojošo nekustamo īpašumu zemes robežu noteikšanas, atjaunošanas, apsekošanas aktus.
		7. Uzņēmēja paraksttiesīgas personas parakstītu apliecinājumu (skat. Līguma pielikums Nr.3) par to, ka ir pabeigti robežzīmju, robežstigu un vizūrstigu ierīkošanas darbi un saskaņošanai iesniegtajos dokumentos zemes vienību robežu uzmērīšanas tehnisko un tiesisko dokumentos norādītā informācija atbilst dabā esošajai situācijai.
3. **Pasūtītājs nodrošina ar sekojošu informāciju:**
	1. Pasūtītāja atbildīgās amatpersonas apliecinātu pilnvaras kopiju, kas apliecina šīs personas tiesības pārstāvēt Pasūtītāju zemes robežu noteikšanas procesā.
	2. Līgumu un to grafisko pielikumu kopijas, uz kuru pamata (noteikts) nodibināts nekustamā īpašuma apgrūtinājums – ceļa vai cita veida servitūts.
	3. Pasūtītāja rīcībā esošo kadastrālajai uzmērīšanai nepieciešamo tehnisko informāciju: nodalījuma joslas plānus, izdruku vai digitālā veidā, topogrāfisko plānu, apliecinājumu par uzmērāmajā teritorijā esošajām inženierkomunikācijām, ja tādas ir.
	4. Pasūtītāja sagatavotu un apstiprinātu Uzziņu nekustamā īpašuma reģistrācijai NĪVKIS.
4. **Papildus prasības:**
	1. Uzņēmējs par saviem līdzekļiem konkrētā Darba uzdevuma darbības laikā nodrošina “Darba drošību, veicot mērniecības darbus dzelzceļa infrastruktūrā” prasību izpildi. Darba drošības instruktāža saņemama VAS “Latvijas dzelzceļš” Sliežu ceļu pārvaldē (kontaktpersonas tālr. 67238233).
	2. Uzņēmējs 5 (piecas) dienas pirms robežu apsekošanas un noteikšanas uz e-pasta adresi edgars.kozlovskis@ldz.lv iesūta robežu priekšizpētes materiālus dgn failu formātā un visus no Valsts zemes dienesta arhīva saņemtos zemes kadastrālās uzmērīšanas dokumentus par uzmērāmo zemes vienību un par ar to robežojošām zemes vienībām.
	3. Uzņēmējs 5 (piecas) dienas pirms dodas saskaņot zemes vienību, robežu apgrūtinājumu un situācijas plānus ar Pasūtītāju nosūta Robežu, situācijas, apgrūtinājuma plānu projektus dgn failu formātā uz e-pasta adresi edgars.kozlovskis@ldz.lv .
	4. Uzņēmējs par saviem līdzekļiem veic robežpunktu nostiprināšanai nepieciešamā materiāla (metāla stieņu vai cauruļu) iegādi un jauno robežpunktu vai atjaunojamo robežpunktu ierīkošanu, kupicu aprakšanu un agrāk ierīkoto, robežojošo zemju robežpunktu sakārtošanu atbilstoši Noteikumu prasībām.
	5. Ierīkotajām (atjaunotajām) robežstigām jānodrošina savstarpējā vizuālā redzamība starp attiecīgajām dabā nostiprinātajām vai arī slēptajām robežzīmēm. Robežstigu platumam jābūt ne mazākam par 1,0 m un jānodrošina robežpunkta vertikālā pārskatāmība līdz 2 m augstumā. Veicot robežstigu atjaunošanu, augošie koki jāgāž paralēli robežlīnijai. Nogāztos kokus nedrīkst atstāt grāvjos un uz citām dzelzceļa inženierbūvēm.
	6. Uzņēmējs par saviem līdzekļiem veic koku marķējamās krāsas (tās nosaukums ir “Yellow lemon”) iegādi nepieciešamajā daudzumā, lai nodrošinātu meža apvidū robežas līnijai tuvāko koku marķēšanu, nodrošinot robežas atpazīstamību dabā. Krāsojuma noturīgumam jābūt ar garantiju ne mazāku par 7 gadiem.
	7. Koku marķēšana veicama, ievērojot sekojošas prasības:
		1. Pirms krāsošanas krāsojamā vieta ir notīrāma no nenoturīgās koka mizas kārtas. Krāsojums izdarāms ievērojot krāsas ražotāja instrukciju;
		2. Marķē kokus kuru celma caurmērs ir lielāks par 20 centimetriem;
		3. Marķējums ir izveidojams kā riņķveida, 10 -15 cm plats krāsojums uz augoša koka mizas 1,60-1,80m augstumā;
		4. Ja nav iespējams ierīkot robežstigu, jo līnijā starp robežpunktiem aug koki, kuru ciršanai nepieciešams saņemt ciršanas atļauju, vizūra tiek ierīkota dabā apzīmējot cērtamos kokus ar diviem riņķveida, 10 -15 cm platiem krāsojumiem uz augoša koka mizas 1,60-1,80m augstumā;
		5. Attālums starp marķētiem kokiem jānodrošina ne lielāks kā 50 m;
	8. Dabā uzmērāmi visi sliežu ceļi (norādot dzelzceļa abas sliedes), neatkarīgi no plānu sastādīšanas mēroga. NĪVKIS reģistrējamajos plānos sliežu ceļi iezīmējumi saskaņā ar Noteikumu prasībām.
	9. Dabā uzmērāmi visi dzelzceļa pilno kilometru piketāžas punkti (norādot attiecīgo km) un visi dzelzceļa 100 m piketāžas punkti (norādot tā attiecīgo apzīmējumu - 1; 2; ...9).
	10. Dabā uzmērāmi dzelzceļa sliežu pievedceļu robežas apzīmējumi (blakus sliežu pievedceļiem zemē ierakta met.caurule ar ~ 2 m augstumā tai pievienotu plāksni ar uzrakstu – PIEVADCEĻA ROBEŽA.).
	11. Dzelzceļa piketāža, uzmērītās dzelzceļa sliedes, met.stabs ar pierakstu plānā “Pievedceļa robeža” attēlojami atsevišķā failā Pasūtītājam iesniedzamajā CD vai USB flash diskā. Šo objektu apzīmējumi digitālajā kartē iezīmējami saskaņā ar 2012.gada 24.aprīļa Ministru kabineta noteikumi Nr.281 „Augstas detalizācijas topogrāfiskās informācijas un tās centrālās datubāzes noteikumi”.
	12. Valsts publiskās lietošanas dzelzceļa zemes nodalījuma joslā, kas NĪVKIS ir reģistrējami kā zemes īpašumi saskaņā ar NĪVKIS plānotajām zemes vienību robežām, visu veidu aizsargjoslas, kuras nosakāmas saskaņā ar Aizsargjoslu likuma prasībām, ir nosakāmas vienīgi tiem attiecīgajiem objektiem, kas nav VAS “Latvijas dzelzceļš” dzelzceļa infrastruktūras objekti. Saskaņā ar Ministru kabineta Noteikumiem Nr. 79 “Dzelzceļa zemes nodalījuma joslas ekspluatācijas noteikumi” 3.punktu - nodalījuma joslu ir tiesīgs apsaimniekot tikai dzelzceļa infrastruktūras pārvaldītājs.

**5.pielikums**

 VAS „Latvijas dzelzceļš” sarunu procedūras ar publikāciju „Kadastrālā uzmērīšana 2022.gadam” nolikumam

**PRASĪBAS**

VEICOT VAS “LATVIJAS DZELZCEĻŠ” INFRASTRUKTŪRAS

DIGITĀLO TOPOGRĀFISKO UZMĒRĪŠANU

(izraksts)

APSTIPRINĀTS
ar VAS “Latvijas dzelzceļš”

valdes priekšsēdētāja

2005.gada 25.aprīļa

rīkojumu Nr. D – 3/214

**1. Darba drošība, veicot mērniecības darbus dzelzceļa infrastruktūrā**

* 1. Dzelzceļa infrastruktūrā – dzelzceļa nodalījuma joslā un paaugstinātas bīstamība joslā (sliežu ceļu zonā) jebkāda veida darbus drīkst veikt tikai ar dzelzceļa pārvaldītāja atļauju un tā kontrolē (Dzelzceļa likums, 17.pants).
	2. Mērniecības darbu pasūtītājs (LDz) nodrošina mērniecības darbu izpildītāju (am):
		1. pirms darbu uzsākšanas ar informāciju par dzelzceļa darba vides riskiem (traumatisma riska faktori – ritošais sastāvs, elektriskā strāva – elektrificētajos iecirkņos, fizikālie u.c.), par darba aizsardzības pasākumiem konkrētajā darba vietā (Darba aizsardzības likums (turpmāk – DA likums)), 16.pants);
		2. pirms darbu uzsākšanas un periodiski, ik pēc 3 mēnešiem, instruktāžas darba aizsardzībā, kas saistītas ar drošības pasākumiem, veicot darbus dzelzceļa infrastruktūrā ar ierakstu attiecīgās Sliežu ceļu pārvaldes (nodaļas) iecirkņa Instruktāžas žurnālā (DA likums, 16.pants);
		3. pirms darbu uzsākšanas iepazīstina ar “Darba aizsardzības instrukciju darbiniekiem, kas veic darba pienākumus dzelzceļa teritorijā” (apstiprināti ar 29.04.2004. rīkojumu Nr. D-3/192) komplektu un ar citām instrukcijām nepieciešamības gadījumā;
		4. mērniecības darbu veikšanas laikā pastāvīgu uzraudzību un kontroli, iedalot attiecīgos Sliežu ceļu pārvaldes darbiniekus (signālistus), darba vietas norobežošanu (nepieciešamības gadījumā), pieteikumu noformēšanu brīdinājumu izdošanai vilcieniem;
		5. mērniecības darbu vadītāju apmācību attiecīgajās Sliežu ceļu pārvaldēs un eksāmenu kārtošanu ar tiesībām veikt darbu dzelzceļa infrastruktūrā.
	3. Mērniecības darbu izpildītājs nodrošina:
		1. sev padotos darbiniekus ar darba tērpiem un apaviem, individuālās aizsardzības līdzekļiem;
		2. signālkrāsas vestēm ar gaismu atstarojošām joslām un aizsargķiverēm un to pastāvīgu lietošanu dzelzceļa infrastruktūrā;
		3. mērniecības darbu organizēšanu un veikšanu atbilstoši darba un darba aizsardzības likumdošanai.
	4. Mērniecības darbu izpildītājs atbild:
		1. par sev padoto darbinieku drošību un veselības aizsardzību, darba kārtību un disciplīnu mērniecības darbu izpildes laikā dzelzceļa infrastruktūrā;
		2. par 5.2. punktā minēto darba aizsardzības un citu instrukciju prasību stingru ievērošanu un izpildi, kā arī par šādu prasību izpildi.
	5. Veicot darbus dzelzceļa nodalījuma joslā:
		1. pārvietoties pa dzelzceļa līniju atļauts tikai pa nomalēm, nevis pa sliežu ceļu. Palaižot garām vilcienu, jāatrodas ne tuvāk par 3 m no malējās sliedes;
		2. šķērsot sliežu ceļus zem taisna leņķa, iepriekš pārliecinoties vai netuvojas dzelzceļa transports;
		3. izvairīties novietot instrumentus uz sliedēm, kā arī mērīt ar metāla mērsloksnēm šķērsām sliežu ceļam;
		4. nebraukt pāri sliežu ceļiem vietās, kur tas nav paredzēts;
		5. nestaigāt pa pārmijām;
		6. apiet lokomotīvi vai dzelzceļa sastāvu ne tuvāk par 5 m;
		7. nelīst un nepadot instrumentus caur vagonu apakšu;
		8. tuvojoties vilcienam - nekavējoties par to brīdināt darba kolēģus, pārtraukt darbus un nodrošināt darbā izmantojamo ierīču, materiālu drošību. Neatrasties uz sliežu ceļa, ja līdz tuvojošos vilcienam ir mazāk kā 400 m;
		9. pārtraukt darbus, ja redzamība miglas vai lietus dēļ samazinājusies līdz 300 m.
	6. Organizēt situācijas un pazemes komunikāciju uzmērīšanu, maksimāli ierobežojot ilgstošu instrumentu un palīgierīču atrašanos uz sliežu ceļa vai tā bīstamā tuvumā. Neatstāt bez uzraudzības instrumentus un citus tehniskos līdzekļus.
	7. Veicot darbus, kur notiek intensīva dzelzceļa satiksme un nav sliežu ceļu pārredzamība uz abām pusēm vismaz 1 km, jānorīko papildus darbinieks, kurš savlaicīgi brīdina darbu veicējus par vilciena tuvošanos. Strādājot uz sliežu ceļiem, darbu izpildītājiem savstarpēji pastāvīgi jāpārliecinās par savu drošību (jānodrošina pastāvīga ceļa klātnes novērošana uz abām pusēm vienlaicīgi).
	8. Vispārējas trauksmes signāls uz dzelzceļa ir skaņu signālu sērija – viena gara un trīs īsas skaņas. Vilciena ekstrēmas apstādināšanas signāls ir: dienā – izstieptā rokā turama jebkura piemērota priekšmeta riņķveida kustības, naktī – izstieptā rokā turama jebkura piemērota gaismas ķermeņa (el.lukturis, lāpa) riņķveida kustības.
	9. Veicot darbus dzelzceļa stacijas vai depo teritorijā, jāievēro attiecīgo ceļu distanču izsniegtie norādījumi un nosacījumi.

**6.pielikums**

 VAS „Latvijas dzelzceļš” sarunu procedūras ar publikāciju „Kadastrālā uzmērīšana 2022.gadam” nolikumam

PROJEKTS

**LĪGUMS Nr. \_\_\_\_\_\_\_\_\_\_\_\_\_\_\_**

**par kadastrālās uzmērīšanas darbiem**

Rīgā, *dokumenta datums skatāms laika zīmogā*

A VK EIRO-TEMIDA

**Valsts akciju sabiedrība “Latvijas dzelzceļš”**, vienotais reģistrācijas Nr. 40003032065, tās Nekustamā īpašuma pārvaldes vadītāja **Jāņa Skrastiņa** personā, kurš rīkojas uz 2022.gada 3.janvārī izdotās parastās komercpilnvaras Nr.DJA-7.6./3-2022 pamata, turpmāk tekstā – Pasūtītājs, no vienas puses, un

**Sabiedrība ar ierobežotu atbildību “\_\_\_\_\_”**, vienotais reģistrācijas Nr. \_\_\_\_\_, tās \_\_\_\_\_\_\_\_\_ personā, kurš rīkojas uz sabiedrības statūtu pamata, turpmāk tekstā – Uzņēmējs, no otras puses, bet abi kopā saukti – Puses, noslēdz šādu līgumu (turpmāk tekstā – Līgums):

**1. Līguma priekšmets**

* 1. Pasūtītājs uzdod, bet Uzņēmējs apņemas pret atlīdzību kvalitatīvi un savlaicīgi veikt valsts publiskās lietošanas dzelzceļa infrastruktūras zemes nodalījuma joslā kadastrālo uzmērīšanu un ārējo robežu ierīkošanu zemes vienībām saskaņā ar līguma pielikumu Nr.1, turpmāk tekstā - Darbi, atbilstoši Latvijas Republikā spēkā esošiem tiesību aktiem, sarunu procedūras ar publikāciju “Kadastrālā uzmērīšana 2022.gadam” (turpmāk – sarunu procedūra) noteikumiem un rezultātiem, Uzņēmēja piedāvājumam (2022.gada \_\_.aprīļa pieteikums Nr.1) (turpmāk – Piedāvājums), Uzmērāmo zemes vienību sarakstam (Pielikums Nr.1), Pasūtītāja prasībām (pielikums Nr.2), Tehniskajai specifikācijai (Pielikums Nr.3).
	2. Kopējā plānotā uzmērāmā platība ir \_\_\_\_\_ ha.

**2. Darbu pieņemšanas – nodošanas kārtība un Līguma termiņš**

* 1. Līgums stājas spēkā ar tā parakstīšanas dienu un ir spēkā līdz Pušu saistību pilnīgai izpildei.
	2. Uzņēmējs ar savu darbaspēku, instrumentiem un materiāliem veic 1.1.punktā minētos Darbus saskaņā ar Ministru kabineta 2011.gada 27.decembra noteikumu Nr.1019 „Zemes kadastrālās uzmērīšanas noteikumi” prasībām un **līdz 2022.gada 30.decembrim** apņemas nodot Nekustamā īpašuma valsts kadastra informācijas sistēmā (turpmāk tekstā - NĪVKIS) reģistrētos zemes gabala robežu plānu, situācijas plānu un apgrūtinājuma plānu oriģinālus 3 (trīs) eksemplāros un kadastrālās uzmērīšanas datu ierakstu uz CD vai USB flash diska, dgn formātā, kopā ar Zemes vienību darbu pieņemšanas - nodošanas aktiem par katru zemes vienību.
	3. Līguma 2.2.punktā minēto Darbu izpildes termiņu var pagarināt, ja Uzņēmējs ne vēlāk kā 1 (vienu) nedēļu pirms Līguma 2.2.punktā minētā termiņa beigām iesniedz Pasūtītājam motivētu lūgumu par termiņa pagarināšanu, par ko tiek sastādīta atsevišķa vienošanās.Gadījumā, ja Pasūtītājs nepiekrīt Darbu izpildes temiņa pagarināšanai, tad Pasūtītajs piemēro Līguma 9.3.punktā noteikto līgumsodu.
	4. Saskaņā ar Līguma noteikumiem par pilnībā izpildītiem Darbiem par katru Līguma 1.1.punktā minēto zemes vienību tiek sastādīts un parakstīts Zemes vienības darbu pieņemšanas – nodošanas akts 2 (divos) eksemplāros, ko paraksta Uzņēmējs no savas puses un iesniedz Pasūtītājam parakstīšanai. Pasūtītājs 10 (desmit) darba dienu laikā pārbauda iesniegto Darbu atbilstību Līguma prasībām un paraksta Zemes vienību darbu pieņemšanas - nodošanas aktu par konkrēto zemes vienību vai neparakstīšanas gadījumā nosūta Uzņēmējam rakstisku pretenziju konstatēto trūkumu un nepilnību novēršanai. Abpusēji parakstīts konkrētās Zemes vienības darbu pieņemšanas – nodošanas akts ir pamats veikt savstarpējos norēķinus.

**3. Uzņēmēja tiesības un pienākumi**

3.1. Darbu veikšanai Uzņēmējs nepieciešamo informāciju pieprasa un saņem no Pasūtītāja, Valsts zemes dienesta, Latvijas Ģeotelpiskās informācijas aģentūras, atbilstošās pašvaldības un inženierkomunikāciju īpašnieka (turētāja).

3.2. Uzņēmējs apņemas ar savu darbību nodrošināt Darbu izpildi saskaņā ar Līgumu, atbilstošā kvalitātē, Līgumā noteiktajā termiņā. Par visiem apstākļiem, kas ietekmē Darbu izpildi Uzņēmējs nekavējoties rakstiski informē Pasūtītāju.

3.3. Ja kadastrālās uzmērīšanas laikā zemes vienības platība pārsniedz Ministru kabineta 2010.gada 31.maija rīkojumā Nr. 297 ar grozījumiem „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūras” personā” norādīto platību, Uzņēmējs 5 (piecu) darba dienu laikā iesniedz Pasūtītājam uzmērītās zemes vienības robežu plāna projektu, lai nodrošinātu attiecīgās administratīvās teritorijas pašvaldības lēmuma saņemšanu par platības precizēšanu, saskaņā ar likumu „Par zemes reformas pabeigšanu lauku apvidos” 2.panta 9.punktu;

3.4. Uzņēmējs zemes robežu strīdus rašanās gadījumā sastāda Darbu pārtraukšanas aktu un 10 (desmit) darba dienu laikā no Darbu pārtraukšanas akta, parakstīšanas brīža Valsts zemes dienesta reģionālās nodaļas zemes robežu strīdus komisijā iesniedz pieteikumu, noformētu atbilstoši Ministru kabineta 2008.gada 7.jūlija noteikumiem Nr.522 "Zemes robežu strīdus komisijas darbības kārtība", ja zemes robežu strīdus komisija pieprasa papildus dokumentāciju, tie jāiesniedz 10 (desmit) dienu laikā.

3.5. Uzņēmējs uzņemas pilnu atbildību par izpildītajiem Darbiem, tai skaitā sagatavoto un iesniegto dokumentu patiesumu, un apņemas 10 (desmit) darba dienu laikā no Pasūtītāja pretenzijas saņemšanas brīža par saviem līdzekļiem novērst un atrisināt pretenzijā norādītās nepilnības.

3.6. Pēc Darbu pabeigšanas Uzņēmējs kopā ar Zemes vienības darbu pieņemšanas – nodošanas aktu iesniedz Līguma Pielikumā Nr.3 „Tehniskā specifikācija” 2.1.7.punktā minēto apliecinājumu par katru zemes vienību (Pielikums Nr.4), pretējā gadījumā Pasūtītājs nepieņem un nepārbauda dabā izpildītos Darbus līdz brīdim, kamēr netiks iesniegts apliecinājums.

3.7. Uzņēmējs ir pilnā mērā atbildīgs par Darbu izpildes laikā Pasūtītājam, trešajām personām nodarīto zaudējumu, kas radies Uzņēmēja vainas dēļ.

3.8. Veicot Darbus, Uzņēmējs apņemas ievērot „Prasības, veicot Valsts akciju sabiedrības „Latvijas dzelzceļš” infrastruktūras digitālo topogrāfisko uzmērīšanu” (Pielikums Nr.2), kas apstiprinātas ar Pasūtītāja valdes priekšsēdētāja 2005.gada 25.aprīļa rīkojumu Nr.D - 3/214 un visas Latvijas Republikas spēkā esošajos tiesību aktos noteiktās prasības, t.sk. darba aizsardzības, darba drošības, veselības aizsardzības un ugunsdrošības prasības.

**4. Pasūtītāja tiesības un pienākumi**

4.1. Pasūtītājs ar savu darbību sekmē Darbu izpildi Līgumā noteiktajā termiņā, nodrošina paveikto Darbu pieņemšanu, ja tie atbilst Līguma nosacījumiem un Pasūtītāja prasībām. Pasūtītājs neveiks nekādu rīcību, kas varētu traucēt Darbu izpildi.

4.2. Pasūtītājam ir tiesības veikt pārbaudes un iesniegt Uzņēmējam rakstisku pretenziju, ja Pasūtītājs konstatē, ka Līgumā norādītie Darbi ir veikti nekvalitatīvi, vai tie nav veikti vispār.

4.3. Līguma 6.1.punktā minēto Līguma nodrošinājuma summu Pasūtītājs atmaksā Uzņēmējam Līgumā noteiktajā kārtībā.

4.4. Pasūtītājs apņemas:

4.4.1.izsniegt Pasūtītāja rīcībā esošo tehnisko informāciju par teritorijā izvietotajām pazemes inženierkomunikācijām;

4.4.2.izsniegt Uzņēmējam visu tehnisko un tiesisko dokumentāciju, kas ir Pasūtītāja rīcībā (pašvaldības lēmums, dokumentu par dzelzceļa zemes nodalījuma joslu, valsts arhīva izziņas, cita informācija).

4.4.3. izsniegt Uzņēmējam Pasūtītāja sagatavotu uzziņu, kas nepieciešama Līguma norādīto zemes vienību robežu plāna, situācijas plāna un apgrūtinājuma plāna reģistrācijai NĪVKIS;

4.4.4. nodrošināt Pasūtītāja pilnvarotās personas klātbūtni robežu apsekošanas, atjaunošanas un noteikšanas procesā.

**5. Līguma summa un norēķinu kārtība**

* 1. Saskaņā ar Uzņēmēja iesniegto Piedāvājumu sarunu procedūrai cena par valsts publiskās lietošanas dzelzceļa infrastruktūras zemes nodalījuma joslā 1 ha kadastrālo uzmērīšanu un ārējo robežu ierīkošanu ir \_\_\_ EUR (\_\_\_\_\_\_ *euro*) (bez PVN).
	2. Uzņēmējs sagatavo un iesniedz rēķinu, pamatojoties uz abpusēji parakstītiem Zemes vienību darbu pieņemšanas - nodošanas aktiem (Līguma 2.4.punkts) par katru zemes vienību atsevišķi saskaņā ar Līguma pielikumu Nr.1. Pasūtītājs samaksā Uzņēmējam par Līgumā noteiktajiem, pilnībā un kvalitatīvi izpildītajiem Darbiem.
	3. Līguma summa ir \_\_\_\_\_\_ EUR (\_\_\_\_\_\_ euro un \_\_ centi) bez Pievienotā vērtības nodokļa (turpmāk – PVN). PVN aprēķina atbilstoši darījuma brīdī spēkā esošo normatīvo aktu prasībām. Līguma summas sadalījumu par katru zemes vienību atsevišķi skat. Līguma pielikumā Nr.1
	4. Pasūtītājs veic apmaksu 30 (trīsdesmit) kalendāro dienu laikā no rēķina saņemšanas dienas, pamatojoties uz Pušu parakstītu Zemes vienības darbu pieņemšanas – nodošanas aktu.
	5. Uzņēmējs rēķinā norāda Pasūtītāja juridisko adresi un Pasūtītāja rekvizītus (sk. Līguma 14.sadaļu), kā arī Pasūtītāja piešķirto Līguma numuru un datumu.
	6. Ja Uzņēmējs iesniedz rēķinu, kas neatbilst Latvijas Republikas normatīvo aktu un Līguma prasībām un/vai ir pieļautas matemātiskas vai citas kļūdas, kas padara Līguma saistību izpildi par neiespējamu, Pasūtītājam ir tiesības nemaksāt par izpildītiem Darbiem, paredzēto līgumsodu vai nokavējumu procentus par parāda samaksas nokavējumu, līdz brīdim kamēr Uzņēmējs nebūs Līgumā noteiktajā kārtībā paziņojis Pasūtītājam par rekvizītu maiņu vai iesniedzis rēķinu ar visiem Līgumā noteiktajiem rekvizītiem, vai citādi izlabotu.
	7. Ja nav iespējams izpildīt Darbus kādā konkrētā zemes vienībā zemes robežu strīda dēļ, tad Puses vienojas, ka Pasūtītājs samaksā Uzņēmējam par izpildītajiem darbiem ne vairāk kā 70% no šīs zemes vienības Līguma summas, tikai pēc izpildīto darbu pārbaudes.
	8. Darbu apmaksai nav paredzēta priekšapmaksa (avanss).
	9. Ja saskaņā ar Līguma 9.2. un/vai 9.3. un/vai 9.4.punkta nosacījumiem Uzņēmējam tiek piemēroti līgumsodi, Pasūtītājs atskaita līgumsoda summu no Uzņēmēja iemaksātās Līguma nodrošinājuma summas (Līguma 6.punkts), ja līgumsods pārsniedz nodrošinājuma summu Uzņēmējam jāveic starpības apmaksa.
1. **Līguma nodrošinājums**
	1. Uzņēmējs apņemas 10 darba dienu laikā no Līguma spēkā stāšanās brīža veikt Līguma nodrošinājuma summas iemaksu - 5% (piecu procentu) apmērā no Līguma summas – \_\_ EUR Pasūtītāja bankas kontā (skat. līguma 14.punktā), Luminor Bank AS Latvijas filiāle, bankas kods: RIKOLV2X (iesniedzot maksājuma apliecinājumu Līguma 7.2.1.puntā minētajai kontaktpersonai), maksājuma mērķī norādot: "Līguma nodrošinājums līgumam *datumu un numuru* ”, atbilstoši Līguma 1.1.punktā minētās sarunu procedūras nolikuma nosacījumiem.
	2. Pasūtītājs ir tiesīgs ieturēt Līguma nodrošinājuma summu jebkurā no sekojošiem gadījumiem:
		1. pilnā apmērā – ja Līgums tiek izbeigts saskaņā ar Līguma 8.1.punktu (neatkarīgi no zaudējumu esamības);
		2. pilnā apmērā – ja Uzņēmējs atsakās no savu saistību izpildes (neatkarīgi no zaudējumu esamības);
		3. Uzņēmēja līgumsodu segšanai – līgumsodu summas apmērā;
		4. Pasūtītāja zaudējumu, kas radušies Līgumā noteikto Uzņēmēja saistību neizpildes rezultātā, atlīdzināšanai – zaudējumu summas apmērā. Šādā gadījumā Pasūtītājs nosūta Uzņēmējam zaudējumu aprēķinu.
	3. Ja Pasūtītājs ir ieturējis Līguma nodrošinājumu saskaņā ar Līguma 6.2.3.punktu, tad Līguma nodrošinājums saskaņā ar Līguma 6.2.1., 6.2.2. punktu ir izmantojams Līguma nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību.
	4. Ja Pasūtītājs ir ieturējis Līguma nodrošinājumu saskaņā ar Līguma 6.2.1., 6.2.2.punktu, tad Uzņēmējs atlīdzina Pasūtītājam zaudējumus tādā apmērā, kas pārsniedz līguma nodrošinājuma summu.
	5. Ja Uzņēmējs neiesniedz (neiemaksā) Līguma nodrošinājumu Līgumā noteiktajā kārtībā, Pasūtītājs ir tiesīgs pilnā apmērā saņemt Uzņēmēja saskaņā ar sarunu procedūras nolikuma iesniegto piedāvājuma nodrošinājumu. Piedāvājuma nodrošinājuma saņemšanai ir soda sankcijas raksturs un tā neatbrīvo Uzņēmēju no Līguma izpildes un Līguma nodrošinājuma iesniegšanas (iemaksas) pienākuma.
	6. Līguma nodrošinājuma termiņš ir vismaz 30 (trīsdesmit) kalendārās dienas pēc Darbu galīgās izpildes brīža.
	7. Līguma nodrošinājuma summu (izmaksājot iemaksāto Līguma nodrošinājumu) Pasūtītājs atdod Uzņēmējam 5 (piecu) darba dienu laikā pēc tā derīguma termiņa beigām.
2. Pušu korespondence
	1. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu ierakstītā sūtījumā pēc Līgumā norādītajām Pušu adresēm, un ir uzskatāms, ka Puse ir saņēmusi paziņojumu 7 (septītajā) dienā pēc tā izsūtīšanas.
	2. Pušu pārstāvji:
		1. Pasūtītāja pārstāvis: VAS "Latvijas dzelzceļš" [Nekustamā īpašuma pārvalde](https://ldzintranet.int.ldz.lv/contacts/18850/1327447434#structure-tid-link-18850)s [Tehniskās uzturēšanas un attīstības daļa](https://ldzintranet.int.ldz.lv/contacts/18835/952749674#structure-tid-link-18835)s Galvenais zemes pārvaldības procesu speciālists Edgars Kozlovskis , tālr. 67233275, 29531052, e-pasts edgars.kozlovskis@ldz.lv , kurš ir atbildīgs par Līguma administrēšanu Pasūtītāja vārdā;
		2. Uzņēmēja pārstāvis: \_\_\_\_\_, mob. tālr.\_\_\_\_\_\_, e-pasts: \_\_\_\_\_\_\_, kurš ir atbildīgs par Līguma administrēšanu Uzņēmēja vārdā.
	3. Pušu pilnvarotās personas (pušu pārstāvji) darbu pieņemšanas – nodošanas aktu parakstīšanai:
		1. No Pasūtītāja puses: Edgars Kozlovskis;
		2. No Uzņēmēja puses: \_\_\_\_\_\_\_\_\_\_\_;
	4. Pušu pārstāvji ir atbildīgi par Līguma administrēšanu, t.sk. Darbu savlaicīgu pieņemšanu, Darbu pieņemšanai nepieciešamo dokumentu sagatavošanu/kārtošanu, savlaicīgu rēķinu iesniegšanu, apstiprināšanu un izpildes uzraudzīšanu.
	5. Mainoties Pušu rekvizītiem, Pusēm ir pienākums 3 (trīs) darba dienu laikā (bez rakstiskas vienošanās par grozījumiem Līgumā) rakstiski, norādot jaunos rekvizītus, par to informēt otru Pusi, un šī vēstule ir uzskatāma par Līguma neatņemamu sastāvdaļu.
	6. Gadījumā, ja tiek mainīts Uzņēmēja norēķinu konta numurs, Uzņēmējs par to informē Pasūtītāju, nosūtot vēstuli ar paraksttiesīgo personu parakstiem vai slēdz vienošanos par grozījumiem Līgumā.
	7. Ja kompetentas institūcijas (Valsts ieņēmumu dienests) apturēs Uzņēmēja saimniecisko darbību, Pasūtītājs ievēros likuma „Par nodokļiem un nodevām” 34.1 pantā noteiktās prasības.
3. **Līguma izbeigšana un saistību pārņemšana**
	1. Pasūtītājam Līguma izpildes laikā ir tiesības vienpusēji atkāpties no Līguma ja:
		1. Uzņēmējs neievēro Līguma 6.1.punkta noteikumus;
		2. Uzņēmējs pēc rakstveida brīdinājuma saņemšanas, turpina pārkāpt jebkurus Līguma noteikumus. Par vienpusēju atkāpšanos no Līguma Pasūtītājs rakstiski paziņo Uzņēmējam 15 (piecpadsmit) darba dienas iepriekš;
		3. nekavējoties, ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Uzņēmēja saimnieciskā darbība;
		4. nekavējoties, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi.
	2. Līguma 8.1.punktā paredzētajos gadījumos Pasūtītājsatkāpjas no Līguma, neatlīdzinot Uzņēmējam nekādus zaudējumus.
	3. Ja Uzņēmējs ir izpildījis Līguma 6.1.punkta noteikumus, bet Līgums tiek izbeigts saskaņā ar Līguma 8.1.2.apakšpunktu, tad Līguma saistību izpildes nodrošinājuma garantija Uzņēmējam netiek atmaksāta.
	4. Līguma 8.1.punktā noteiktajā gadījumā paziņojums par Līguma izbeigšanu uzskatāms par saņemtu septītajā dienā pēc paziņojuma par atkāpšanos (ierakstītā vēstulē) izsūtīšanas dienas, bet par Līguma 8.1.3., 8.1.4.punktu pazinojumā norādītajā termiņā.
	5. Puses vienojas, ka Līgumā paredzētās saistības pildīs personīgi. Izņēmumi no šī noteikuma iespējami, ja kādas no Pusēm saistību tiesību pārņemšana noteikta ar likumu, tiesas spriedumu vai tiesību aktos noteiktā kārtībā reģistrēta Uzņēmumu reģistrā.
	6. Pusei, kuras saistību tiesības pārņemtas, ir pienākums nekavējoties elektroniski nosūtīt uz sekojošu e-pasta adresi \_\_\_\_\_\_\_\_\_ (gadījumā, ja Puse, kuras saistību tiesības tiek pārņemtas ir Uzņēmējs), edgars.kozlovskis@ldz.lv (gadījumā, ja Puse, kuras saistību tiesības tiek pārņemtas ir Pasūtītājs) un 3 (trīs) kalendāro dienu laikā rakstiski informēt otru Pusi par saistību tiesību pārņemšanas tiesisko pamatu un saistību tiesību pārņēmēju.
4. **Pušu atbildība**
	1. Puses atbild viena pret otru saskaņā ar Līgumu, Latvijas Republikas Civillikumu, kā arī citiem spēkā esošiem Latvijas Republikas tiesību aktiem.
	2. Gadījumā, ja Uzņēmējs iesniedz Līguma 3.6.punktā minēto apliecinājumu kopā ar saskaņošanai iesniegtajiem dokumentu projektiem un Zemes vienības darbu pieņemšanas - nodošanas aktu par katru zemes vienību, bet pēc Darbu kvalitātes pārbaudes dabā Pasūtītājs konstatē, ka situācija dabā neatbilst iesniegtajos dokumentu projektos norādītājam, ko apliecina Darbu kvalitātes pārbaudes akts(-i), tad Uzņēmējs maksā Pasūtītājam līgumsodu par nepatiesas informācijas sniegšanu 10% (desmit procenti) apmērā no Līguma 5.2.punktā norādītās konkrētās zemes vienības līgumcenas, par kuru tika iesniegts nepatiess apliecinājums.
	3. Gadījumā, ja Uzņēmējs neievēro Līguma 2.2., 3.5. un 3.6. punkta noteikumus, Pasūtītājs piemēro Uzņēmējam līgumsodu 0,1 % apmērā no Līguma 5.2.punktā norādītās katras zemes vienības summas par katru nokavēto dienu, bet ne vairāk kā 10% no konkrētās zemes vienības summas.
	4. Gadījumā, ja Uzņēmējs nenovērš Līguma 4.2.punktā minētajā pretenzijā uzskaitītās nepilnības, tad Pasūtītājs piemēro Uzņēmējam līgumsodu 0,1 % apmērā no Līguma 5.2.punktā norādītās katras zemes vienības summas par katru nokavēto dienu, bet ne vairāk kā 10% no konkrētās zemes vienības summas.
	5. Ja Pasūtītājs kavē Līgumā noteiktos rēķinu samaksas termiņus, tad Uzņēmējs piemēro Pasūtītājam līgumsodu 0,1 % apmērā no neapmaksātā rēķina summas, bet ne vairāk kā 10 % no neapmaksātā rēķina summas.
	6. Līgumsoda samaksa neatbrīvo Puses no pārējo ar Līgumu uzņemto saistību vai no tā izrietošo saistību izpildes.
5. **Nepārvarama vara**
	1. Puses tiek atbrīvotas no atbildības par daļēju vai pilnīgu Līguma saistību nepildīšanu, ja tam par iemeslu ir tādi nepārvaramas varas apstākļi, kā plūdi, ugunsgrēks, kari u.c. no Pusēm neatkarīgi apstākļi, kā arī valsts varas un pārvaldes institūciju lēmumi, rīcība vai bezdarbība, kas nepieļauj Līguma noteikumu izpildi, ja šie apstākļi ir radušies pēc Līguma noslēgšanas un kā iestāšanos neviena no Pusēm neparedzēja un nevarēja paredzēt.
	2. Pusei, kurai nav iespējams pildīt Līguma saistības minēto nepārvaramas varas apstākļu dēļ, rakstiski jāpaziņo par to otrai Pusei 5 (piecu) darba dienu laikā.
	3. Puses nenes atbildību viena pret otru par saistību izpildes nokavējumu, ja Puse ir rīkojusies ar atbilstošu profesionālo rūpību un tādēļ nav vainojama par saistību izpildes nokavējumu COVID-19 vīrusa izplatības vai ar tā ierobežošanu saistīto pasākumu dēļ. COVID-19 vīrusa ietekmētajai pusei ir pienākums nekavējoties informēt par saistību izpildes nokavējuma apstākļiem. COVID-19 vīrusa ietekmētajai pusei ir pienākums pēc otras puses pieprasījuma pierādīt paziņojumā norādītos apstākļus, tajā skaitā to, ka saistību izpildes nokavējuma cēlonis ir COVID-19 vīruss un ka tā ir rīkojusies ar atbilstošu profesionālo rūpību, lai novērstu saistību izpildes nokavējumu.
6. **Konfidencialitāte**
	1. Līguma noteikumi, kā arī informācija, kas saistīta ar Pušu sadarbību vai kas par Pusēm nonākusi Pušu rīcībā Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas Pušu piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kas ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām.
	2. Saņemto Pušu komercnoslēpumu saturošo informāciju Puses apņemas izmantot vienīgi Līguma 1.1.punktā norādītajam mērķim, ievērojot Pušu komercintereses un šo konfidencialitātes pienākumu.
7. **Strīdu izskatīšana**

 Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds ir nododams izskatīšanai Latvijas Republikas vispārējās jurisdikcijas tiesā atbilstoši Latvijas Republikas spēkā esošajiem likumiem.

1. **Noslēguma noteikumi**
	1. Pasūtītājs ar Līgumu pilnvaro Uzņēmēju iesniegt un saņemt Valsts zemes dienestā nepieciešamo dokumentus, lai veiktu Līguma 1.1.punktā minēto zemes vienību kadastrālo uzmērīšanu.
	2. Izmaiņas Līgumā un papildinājumi stājas spēkā tikai tad, ja par to ir panākta rakstiska vienošanās, ko ar savu parakstu ir apstiprinājušas Puses.
	3. Puses apņemas, nosūtot vēstuli, informēt viena otru par nosaukuma, juridiskās adreses, elektroniskā pasta adreses maiņu. Puses apņemas informēt par Līgumā norādītā norēķina konta numura maiņu, nosūtot vēstuli ar paraksttiesīgo personu parakstiem vai rakstiski vienojoties
	4. Puses ir tiesīgas Līgumā izdarīt izmaiņas tikai Pusēm rakstiski vienojoties.
	5. Uzņēmējs, parakstot Līgumu, apliecina, ka ir iepazinies ar “Latvijas dzelzceļš” koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
	6. Uzņēmējam ir pienākums nekavējoties informēt Pasūtītāju, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet Pasūtītājam kļūst zināms, ka Uzņēmējs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
	7. Ja Uzņēmēja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pasūtītāja vai jebkādu citu personu interesēs, Uzņēmējam ir pienākums par to nekavējoties informēt “Latvijas dzelzceļš” koncerna valdošā uzņēmuma (VAS “Latvijas dzelzceļš”) Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. Pasūtītājs garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
	8. Personas datu aizsardzība:
		1. Puses apliecina, ka tās ir informētas, ka vienas puses iesniegtos personas datus, ja tas nepieciešams Līguma izpildei un darbu izpildei drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām;
		2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai , kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā;
		3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem. Puses apņemas nenodot tālāk trešajām personām otras puses iesniegtos personas datus;
		4. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti;
		5. Katra no pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas;
		6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.
	9. Līgums ir parakstīts ar drošu elektronisko parakstu un satur laika zīmogu. Pasūtītājs ar drošu elektronisko parakstu parakstītu un laika zīmogu saturošu Līgumu vienas darba dienas laikā pēc Līguma parakstīšanas nosūta uz Uzņēmēja e-pasta adresi: \_\_\_\_\_\_\_\_. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
	10. Līgumam ir šādi pielikumi, kas ir tā neatņemamas sastāvdaļas:
		1. Pielikums Nr.1 - Uzmērāmo zemes vienību saraksts
		2. Pielikums Nr.2 - Prasības, veicot Valsts akciju sabiedrības „Latvijas dzelzceļš” infrastruktūras digitālo topogrāfisko uzmērīšanu;
		3. Pielikums Nr.3 - Tehniskā specifikācija;
		4. Pielikums Nr.4 – Apliecinājuma paraugs.
2. **Pušu juridiskās adreses, rekvizīti un paraksti:**

|  |  |
| --- | --- |
| **Pasūtītājs** | **Uzņēmējs** |
| Nekustamā īpašuma pārvaldeJur. adrese: Gogoļa ielā 3, Rīgā, LV-1547 AS „Luminor Bank Latvijas filiāle” SWIFT kods: RIKOLV2X.Konta Nr. LV17RIKO0000080249645Vienotais reģ.Nr.40003032065 PVN reģ.Nr.LV40003032065 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_J.Skrastiņš | SIA „\_\_\_\_\_”\_\_\_\_\_\_\_\_\_\_\_Reģ. Nr. \_\_\_\_\_\_\_\_\_\_\_PVN reģ. Nr. \_\_\_\_\_\_\_\_\_\_\_\_Banka: A/S „\_\_\_\_\_\_\_”Bankas kods: \_\_\_\_\_\_\_\_\_\_konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Līguma pielikums Nr.4

**APLIECINĀJUMS**

**(paraugs)**

 Pamatojoties uz 20\_\_\_. gada \_\_\_\_\_\_\_\_\_\_\_\_\_ noslēgto uzņēmuma līgumu

 (līguma noslēgšanas datums)

Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (noslēgtā uzņēmuma līguma reģistrācijas numurs)

par\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

es \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (personas, kas ir tiesīga rīkoties uzņēmuma vārdā, vārds uzvārds, amats)

uzņēmuma\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (amata nosaukums vai cits pamats, uz kura rīkojas persona)

iesniedzot līguma vai/un Tehniskajā specifikācijā 2.punktā noteiktos dokumentu projektus par šādām zemes vienībām:

1. \_\_\_\_\_\_\_\_\_\_\_\_\_\_\_\_\_\_, kas atrodas \_\_\_\_\_\_\_\_\_\_\_\_ novada \_\_\_\_\_\_\_\_\_\_ pagastā;
2. \_\_\_\_\_\_\_\_\_\_\_\_\_\_\_\_\_\_, kas atrodas \_\_\_\_\_\_\_\_\_\_\_\_ novada \_\_\_\_\_\_\_\_\_\_ pagastā;
3. \_\_\_\_\_\_\_\_\_\_\_\_\_\_\_\_\_\_, kas atrodas \_\_\_\_\_\_\_\_\_\_\_\_ novada \_\_\_\_\_\_\_\_\_\_ pagastā;
4. \_\_\_\_\_\_\_\_\_\_\_\_\_\_\_\_\_\_, kas atrodas \_\_\_\_\_\_\_\_\_\_\_\_ novada \_\_\_\_\_\_\_\_\_\_ pagastā;

APLIECINU, ka saskaņošanai iesniegtajos zemes vienību robežu uzmērīšanas tiesiskajos, tehniskajos dokumentos norādīta informācija un zemes vienību ārējo robežu ierīkošana

Latvijas Republikas normatīvajiem aktiem un VAS „Latvijas dzelzceļš” noteiktajām papildus prasībām.

Uzņēmuma \_\_\_\_\_\_\_\_\_\_\_\_\_\_ vārdā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parakstītāja vārds uzvārds, amats)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

20\_\_\_. gada \_\_\_\_.\_\_\_\_\_\_\_\_\_\_

 (apliecinājuma parakstīšanas datums)

1. Covid-19 vīrusa novēršanas pasākumu ietvaros, ievērojot valsts kompetento institūciju rekomendācijas sanitāri epidemioloģiskās situācijas stabilitātes nodrošināšanai, lai ierobežotu slimības izplatību, minimizētu iespējamo koronvīrusa transportēšanu un inficēšanos, sarunu procedūras piedāvājumu atvēršanas sanāksme nav atklāta – piegādātāju pārstāvji tajā nepiedalās. Ņemot vērā *nolikumā noteiktās tiesības par sarunām un cenu samazinājumu (jaunu finanšu piedāvājumu) iesniegšanu*, informācija par pretendentiem un piedāvājumu atvēršanā fiksētajām cenām pēc pieprasījuma (adresēts nolikuma 1.3.punktā norādītajai kontaktpersonai) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 6.1.punktu). [↑](#footnote-ref-1)
2. Covid-19 vīrusa novēršanas pasākumu ietvaros, ievērojot valsts kompetento institūciju rekomendācijas sanitāri epidemioloģiskās situācijas stabilitātes nodrošināšanai, lai ierobežotu slimības izplatību, minimizētu iespējamo koronvīrusa transportēšanu un inficēšanos, šis regulējums par ierašanos klātienē līdz nākamajam paziņojumam netiek piemērots. [↑](#footnote-ref-2)
3. Pasūtītājs, izmantojot publiskās datu bāzes un publiski pieejamo informāciju, pārbaudīs un pārliecināsies, vai uz Latvijas Republikā reģistrētu pretendentu (kā arī, ja attiecināms, pretendenta piedāvājumā norādītajām personām atbilstoši nolikumā paredzētajam) neattiecas izslēgšanas noteikumi atbilstoši nolikuma 3.2.2.punktam. Komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu (kā arī, ja attiecināms, uz pretendenta piedāvājumā norādītajām personām atbilstoši nolikumā paredzētajam neattiecas neviens no nolikuma 3.2.2.punktā minētajiem obligātajiem pretendentu izslēgšanas noteikumiem, īpaši gadījumos, ja minēto informāciju nav iespējams pārbaudīt publiski pieejamās datu bāzēs. [↑](#footnote-ref-3)
4. Covid-19 vīrusa novēršanas pasākumu ietvaros, ievērojot valsts kompetento institūciju rekomendācijas sanitāri epidemioloģiskās situācijas stabilitātes nodrošināšanai, lai ierobežotu slimības izplatību, minimizētu iespējamo koronvīrusa transportēšanu un inficēšanos, sarunu procedūras atkārtota piedāvājumu un/vai Finanšu piedāvājumu atvēršanas sanāksme nav atklāta – piegādātāju pārstāvji tajā nepiedalās. Ņemot vērā *nolikumā noteiktās tiesības par sarunām un cenu samazinājumu (jaunu finanšu piedāvājumu) iesniegšanu*, informācija par atkārtoto piedāvājumu un/vai Finanšu piedāvājumu iesniegšanu un atvēršanā fiksētajām cenām pēc pieprasījuma (adresēts: nolikuma 1.3.punktā norādītajai kontaktpersonai) tiks nosūtīta iespējami ātri, bet ne vēlāk kā 3 darba dienu laikā pēc sarunu procedūras rezultātu paziņošanas (sk. arī papildus nolikuma 6.7.punktu). [↑](#footnote-ref-4)
5. Papildus skat.nolikuma 1.7.7.punktu [↑](#footnote-ref-5)
6. *Ja pieteikumu dalībai iepirkuma procedūrā paraksta Pretendenta pilnvarotā persona, tad piedāvājumam jāpievieno pilnvaras oriģināla kopija.* [↑](#footnote-ref-6)